CELEX: 32017R0077
Language: el
Date: 2017-01-16 00:00:00
Title: Εκτελεστικός κανονισμός (ΕΕ) 2017/77 του Συμβουλίου, της 16ης Ιανουαρίου 2017, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

17.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 12/24
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/77 ΤΟΥ ΣΥΜΒΟΥΛΊΟΥ
   της 16ης Ιανουαρίου 2017
   για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1) και ιδίως το άρθρο 46 παράγραφος 2,
   Εκτιμώντας τα ακόλουθα:
   
               (1)
            
            
               Στις 23 Μαρτίου 2012 το Συμβούλιο εξέδωσε τον κανονισμό (ΕΕ) αριθ. 267/2012.
            
         
               (2)
            
            
               Σύμφωνα με την απόφαση του Συμβουλίου (ΚΕΠΠΑ) 2017/83 (2), πρέπει να αφαιρεθούν ορισμένες οντότητες από τον κατάλογο του παραρτήματος IX του κανονισμού (ΕΕ) αριθ. 267/2012 με τα πρόσωπα και τις οντότητες που υπόκεινται σε περιοριστικά μέτρα.
            
         
               (3)
            
            
               Κατόπιν των αποφάσεων του Γενικού Δικαστηρίου στις υποθέσεις T-182/13 (3), T-433/13 (4), T-158/13 (5), T-5/13 (6), T-45/14 (7) και, η Moallem Insurance Company, η Petropars Operation & Management Company και η Petropars Resources Engineering Ltd, η Iran Aluminium Company, η Iran Liquefied Natural Gas Co., η Hanseatic Trade Trust & Shipping (HTTS) GmbH και o Naser Bateni δεν περιλαμβάνονται στον κατάλογο του παραρτήματος IX του κανονισμού (ΕΕ) αριθ. 267/2012 με τα πρόσωπα και τις οντότητες που υπόκεινται σε περιοριστικά μέτρα.
            
         
               (4)
            
            
               Κατόπιν της απόφασης του Δικαστηρίου στην υπόθεση C-200/13 P (8), η Bank Saderat Iran δεν περιλαμβάνεται στον κατάλογο του παραρτήματος IX του κανονισμού (ΕΕ) αριθ. 267/2012 με τα πρόσωπα και τις οντότητες που υπόκεινται σε περιοριστικά μέτρα. Κατά συνέπεια, και για την ασφάλεια δικαίου η καταχώριση στο εν λόγω παράρτημα η οποία αφορά την Bank Saderat plc (London) θα πρέπει να διαγραφεί.
            
         
               (5)
            
            
               Ο κανονισμός (ΕΕ) αριθ. 267/2012 πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της ημερομηνίας δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιανουαρίου 2017.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 88 της 24.3.2012, σ. 1.
   
      (2)  Απόφαση του Συμβουλίου (ΚΕΠΠΑ) 2017/83, της 16ης Ιανουαρίου 2017, για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν (βλ. σελίδα 92 της παρούσας Επίσημης Εφημερίδας).
   
      (3)  Απόφαση του Γενικού Δικαστηρίου, της 10ης Ιουλίου 2014, Moallem Insurance Co κατά Συμβουλίου της Ευρωπαϊκής Ενώσεως, T-182/13, ECLI:EU:T:2014:624.
   
      (4)  Απόφαση του Γενικού Δικαστηρίου, της 5ης Μαΐου 2015, Petropars Iran Co. και άλλων κατά Συμβουλίου της Ευρωπαϊκής Ένωσης, T-433/13, ECLI:EU:T:2015:255.
   
      (5)  Απόφαση του Γενικού Δικαστηρίου, της 15ης Σεπτεμβρίου 2015, Iranian Aluminium Company (Iralco) κατά Συμβουλίου της Ευρωπαϊκής Ένωσης, T-158/13, ECLI:EU:T:2015:634.
   
      (6)  Απόφαση του Γενικού Δικαστηρίου, της 18ης Σεπτεμβρίου 2015, Iran Liquefied Natural Gas Co. κατά Συμβουλίου της Ευρωπαϊκής Ένωσης, T-5/13, ECLI:EU:T:2015:644.
   
      (7)  Απόφαση του Γενικού Δικαστηρίου, της 18ης Σεπτεμβρίου 2015, HTTS Hanseatic Trade Trust & Shipping GmbH και Naser Bateni κατά Συμβουλίου της Ευρωπαϊκής Ένωσης, T-45/14, ECLI:EU:T:2015:650.
   
      (8)  Απόφαση του Δικαστηρίου, της 21ης Απριλίου 2016, Συμβούλιο της Ευρωπαϊκής Ένωσης κατά Bank Saderat Iran, C-200/13 P, ECLI:EU:C:2016:284.
   
      ΠΑΡΑΡΤΗΜΑ
      Οι καταχωρίσεις που αφορούν τις οντότητες που αναφέρονται κατωτέρω διαγράφονται από τον κατάλογο που περιλαμβάνεται στο μέρος I.Β παράρτημα IX του κανονισμού (ΕΕ) αριθ. 267/2012:
      I.   Πρόσωπα και οντότητες που ενέχονται σε δραστηριότητες πυρηνικών ή βαλλιστικών πυραύλων και πρόσωπα και οντότητες που παρέχουν στήριξη στην κυβέρνηση του Ιράν.
      
      B.   Οντότητες
      
      
         
                     «7.
                  
                  
                     α) Bank Saderat plc (London)
                  
               
                     48.
                  
                  
                     Neka Novin (a.k.a. Niksa Nirou)
                  
               
                     65.
                  
                  
                     West Sun Trade GmbH
                  
               
                     159.
                  
                  
                     Oil Industry Pension Fund Investment Company (OPIC)».